cyanic-selkie/wikianc huggingface dataset:
Stade de Reims Champagne
Historia
En 1911 o marqués de Polignac funda a Société Sportive du Parc Pommery. O 18 de xuño de 1931 o equipo cámbiase o nome polo actual, Stade de Reims. En 1938 fusiónase con outro club da cidade, o Sporting Club Rémois.
En 1949 o equipo gaña a súa primeira Liga. Na tempada 55-56 o equipo chega á final da Copa de Europa (foi o primeiro ano que se celebrou a competición), pero non puido facerse co título, xa que foi derrotado polo Real Madrid por catro goles a tres. O equipo volveu chegar á final tres anos despois, pero volveu ser derrotado polo conxunto español.
O Stade de Reims conseguiu varios títulos (6 Ligas, 2 Copas de Francia e 1 Copa Latina) nos anos 1950 e 1960, pero despois empezou unha época máis modesta na que o club baixou de categoría.
Actualmente o equipo milita na Ligue 2.
Estadio
Stade Auguste Delaune, inaugurado o 21 de outubro de 1934, con capacidade para 9.582 persoas.
O estadio leva o nome do antigo secretario da Fédération Sportive.
Carracedo, A Veiga
alt=Lugar de Carracedo, A Veiga|miniatura|Lugar de Carracedo, A Veiga San Miguel de Carracedo é unha parroquia que se localiza no concello da Veiga. Segundo o padrón municipal de 2004 tiña 28 habitantes (15 mulleres e 13 homes), distribuídos en 1 entidade de poboación, o que supón un aumetno en relación ao ano 1999 cando tiña 27 habitantes. Segundo o IGE, no 2014 a súa poboación descendera ata os 11 habitantes, sendo 7 homes e 4 mulleres.
Casdenodres, A Veiga
San Salvador de Casdenodres é unha parroquia que se localiza no concello da Veiga. Segundo o padrón municipal de 2004 tiña 49 habitantes (29 mulleres e 20 homes), distribuídos en 1 entidade de poboación, o que supón unha diminución en relación ao ano 1999 cando tiña 54 habitantes. Segundo o IGE, no 2014 a súa poboación descendera ata os 41 habitantes, sendo 18 homes e 23 mulleres.
Nayala
Nayala é unha provincia de Burkina Faso, localizada na rexión Boucle du Mouhoun. A súa capital é a cidade de Toma.
Departamentos
miniatura|esquerda|Departamentos de Nayala. A provincia divídese en seis departamentos:
Buddy Holly
Charles Hardin Holley, coñecido como Buddy Holly, nado en Lubbock (Texas) o 7 de setembro de 1936 e finado o 3 de febreiro de 1959, foi un músico pioneiro do rock and roll nos Estados Unidos.
Traxectoria
Gañou fama ó abrir unha presentación de Bill Haley & His Comets en 1955. Na súa curta carreira, lanzou éxitos como "Blue Days, Black Nights", "That'll Be The Day" e "Peggy Sue". Faleceu en 3 de febreiro de 1959 nun accidente de avión, xunto co tamén cantante Ritchie Valens e co DJ The Big Bopper. A súa música presenta preocupación pola melodía, introducindo elementos da música mexicana, que posteriormente daría orixe ó tex-mex
Sourou
Sourou é unha provincia de Burkina Faso, localizada na rexión Boucle du Mouhoun. A súa capital é a cidade de Tougan.
Departamentos
miniatura|esquerda|Departamentos de Sourou. A provincia está dividida en oito departamentos:
Carlos Mosteiro
Xosé Carlos Mosteiro Fraga, nado en Xeve (Pontevedra) o 3 de novembro de 1955 e finado o 3 de xullo de 2017, foi un escritor galego de literatura infanto-xuvenil.
Traxectoria
Estudou maxisterio e exerceu de mestre na Pobra do Caramiñal.
Filolao
Traxectoria
Era natural da Magna Grecia, antiga rexión ao sur de Italia con numerosas colonias gregas. Non se sabe con seguridade de que colonia era orixinario: Crotona, Tarento ou Metaponto.
Dióxenes Laercio sinala, citando un epigrama da súa época, que morreu pola rebelión dos crotoniatas, que sospeitarían que Filolao preparaba a instalación dunha tiranía na cidade.
Filosofía
Participou e desenvolveu a cosmoloxía pitagórica entendendo un universo regular, predicíbel e aritmético no cal xiran planetas e astros. Entre eles aparece a Terra, que xira nunha órbita circular, polo que aparece dotado de movemento, a diferenza dos universos dos xonios. Ademais, explicou o movemento diúrno da Terra con base no xiro ao redor dun punto central fixo no espazo, idea que influíu, por exemplo, nun contemporáneo seu: o rapsodo Leurípides de Calamata. miniatura Para Filolao o cosmos está formado por un lume central, chamado Hestia, e nove corpos que xiran ao seu redor: a Antiterra (Antichton), a Terra, a Lúa, o Sol (esfera de cristal que reflicte o lume central), os cinco planetas observábeis e a esfera das estrelas fixas (ou sexa, a bóveda celeste que engloba os astros anteriores).
Obra
Dióxenes Laercio reproduce, sen dala por auténtica ou falsa, a versión contemporánea de que Filolao sería autor dun libro. Platón compraríallo aos seus descendentes por unha importante cantidade de prata (40 minas alexandrinas) ou recibiríao dun discípulo pitagórico ao que axudaría cando era perseguido pola xustiza. Posteriormente usaría o texto como inspiración, fonte ou molde de copia para a súa propia obra Timeo.
Noutra pasaxe Dióxenes fala non dun, senón de tres libros. Respecto diso, o erudito Charles Peter Manson sinala que o primeiro libro trataría sobre o Universo; o segundo, sobre a natureza dos números, fonte da esencia das cousas de acordo ás ideas pitagóricas. O mesmo Dióxenes cita a Demetrio de Magnesia, quen na súa obra Περὶ ὁμωνύμων ποιητῶν καὶ συγγραφέων sinalaría que Filolao foi o primeiro pitagórico en publicar o corpo de dogmas do grupo, baixo a sentenza: "A natureza no mundo está coligadamente composta de finitos e infinitos, igualmente que o universo e canto nel se contén".
Radiotelescopio
Comparado cun telescopio común, que produce imaxes a través da luz visíbel, un radiotelescopio "observa" as ondas de radio emitidas por fontes de radio, normalmente a través dunha ou conxunto de antenas parabólicas de grandes dimensións.
miniatura|dereita|250px|Radiotelescopio Parkes de 64 metros, Nova Gales do Sur, [[Australia (o maior dos dous)]]
O maior radiotelescopio é o RATAN-600 (Rusia) con 576 metros de diámetro da antena circular (descrición do RATAN-600 ).
No entanto, o máis coñecido (inda que non sendo capaz de ser direccionado) é o Radiotelescopio de Arecibo, localizado en Arecibo, Porto Rico. Outro, tamén moi coñecido, é o Very Large Array (VLA), en Socorro, Novo México. O maior radiotelescopio na Europa ten unha antena de 100 metros de diámetro, en Effelsberg, Alemaña, e tamén foi, durante 30 anos, o maior, coa posibilidade de ser direccionado, até a inauguración do Telescopio Green Bank en 2000. O diámetro típico dunha antena dun radiotelescopio é de 25 metros, e decenas de radiotelescopios de tamaño idéntico operan en radio-observatorios en todo o mundo.
A área da Astronomía relacionada coas observacións realizadas por estes radiotelescopios é designada de radioastronomía.
Moitos dos corpos celestes, como os pulsars ou galaxias activas (como os quásars), producen radiación en radiofrecuencia e son, por tanto, os máis facilmente "observables" ou mesmo os únicos, na rexión radio do espectro electromagnético. Examinando a frecuencia, potencia e tempo das emisións radio destes obxectos, os astrónomos poden aumentar a súa percepción do Universo.
Os radiotelescopios son tamén, ocasionalmente, incluídos na procura de vida extraterrestre e no acompañamento das sondas espaciais (ver Deep Space Network) e satélites.
Abid Sharifov
Abid Sharifov Goja oglu (en azerí Şərifov Abid Qoca oğlu), nado o 6 de xaneiro de 1940 en Shaki, é un político azerí, viceprimeiro ministro do seu país desde 1995.
Actividade profesional
En 1962, graduou na Universidade Técnica de Azerbaijan cun grao en Enxeñería da Construción e nese ano contratouno o Departamento de Construción de Baku tras varios postos en niveis intermedios e superiores en 1972 chegou a xefe do  23.º departamento de construción de Baku en 1972 e asesor de xefe do Departamento de Construción do Consello de Ministros da RSS de Acerbaixán. Posteriormente foi xefe de Azərnəqliyyattikinti (Construción de Transporte Azerí) e en 1988  xefe de Azərnəqliyyatyoltikinti (Construción Viaria azerí). En 1991, Sharifov traballou como vicepresidente da compañía de encargada de electrificar a liña de ferrocarril entre Çerkezköy e Kapıkule (Turquía). En 1993, regresou a Acerbaixán como presidente da Azərnəqliyyatyoltikinti.
Actividade política
En 1995 o presidente azerí Heydar Aliyev nomeouno viceprimeiro ministro, posición ratificada en novembro de 2003, polo novo presidente Ilham Aliyev. Esta ao cargo das regulamentacións do goberno na actividade de construción e forma parte da comisión de goberno para situacións de emerxencia. Tamén copreside a  Comisión Intergobernamental Acerbaijan-Xapón.
Gentry Lee
Bert Gentry Lee, nado en 1942 é o enxeñeiro xefe do Planetary Flight Systems Directorate ademais dun reputado escritor de ciencia ficción estadounidense. Como autor, é coñecido por colaborar con Arthur C. Clarke na escrita dos libros Cradle (1989), Rama II (1989), The Garden of Rama (1991) e Rama Revealed (1993). Colaborou tamén con Carl Sagan en 1980, para a serie Cosmos.
Touceiras, Abeledo, Abadín
Touceiras é un lugar da parroquia de Abeledo no concello de Abadín na provincia de Lugo. Tiña 10 habitantes en 2015 (5 homes e 5 mulleres) segundo datos do IGE. Iso supón unha diminución da poboación respecto a 2013 cando tiña 12 habitantes (6 homes e 6 mulleres) e os mesmos habitantes que en 2003.
Garage rock
O garage rock é unha forma sinxela e crúa de rock and roll creada por varias bandas de Estados Unidos a mediados dos anos sesenta. Inspirados por bandas da Invasión Británica como The Kinks ou The Who, estes grupos tocaban unha variación destes estilos de música.
Historia e características
O termo "rock de garaxe" ven da percepción de que moitos dos seus intérpretes eran novos e inexpertos, posuían escasa preparación como músicos e a miúdo ensaiaban nun garaxe. A música destas bandas era polo xeral moito menos elaborada que a música que os inspiraba, pero estaba repleta de paixón e enerxía. A maior parte das bandas utilizaban sinxelas secuencias de notas oitavas e quintas debido a que os amplificadores da época posuían moita distorsión a un volume alto, se sobresaturaban e co uso desas notas, xunto cunha batería agresiva e unhas letras pegadizas, evitábase este problema.
Centos de bandas de garaxe apareceron nos Estados Unidos, pero só unha minoría - Shadows of Knight, Count Five, The Seeds, The Standells - tiveron éxito, e a maioría quedaron relegadas ao esquecemento. De feito, case todas as bandas estaban xa esquecidas a comezos dos anos setenta. Aínda que o centro dos Estados Unidos produciu moitos dos exemplos mellor coñecidos do rock de garage, había moitas bandas orixinarias da costa oeste dos Estados Unidos e de Australia, por exemplo Cosmic Psychos.
Zoundwéogo
Departamentos
miniatura|esquerda|Departamentos de Zoundwéogo. A provincia divídese en sete departamentos:
Marina de Cudeyo
300px|miniatura|dereita|Praia de [[Pedreña, ao fondo a cidade de Santander.]] Marina de Cudeyo é un municipio da comarca de Trasmiera, na comunidade autónoma de Cantabria, España. Sitúase a 14 quilómetros de Santander, concretamente ao sur da baía de Santander e está maioritariamente arrodeado por auga. Ao norte atópase o concello de Ribamontán al Mar e dita baía, ao leste Ribamontán al Monte, Entrambasaguas e a desembocadura do Miera, coñecida como ría de Cubas, ao sur Medio Cudeyo e a Ría de Tijero e para rematar ao oeste o municipio de El Astillero do que está separado pola ría de San Salvador.
Demografía
Fonte: INE
Buxía
200px|miniatura|dereita|Buxía.
Funcionamento
Ao circular corrente pola bobina de acendido (unha especie de autotransformador) prodúcese unha diferenza de potencial de varios miles de voltios entre os eléctrodos, até que se chega ao punto en que se rompe a rixidez dieléctrica dos gases na cámara de combustión e se produce unha faísca. Esta descarga eléctrica acende os gases e dá comezo á combustión.
miniatura|Buxía, Museum Autovision, [[Altlußheim]] miniatura|Buxía, Museum Autovision, [[Altlußheim]]
O Carballal, San Salvador de Lanzós, Vilalba
O Carballal é un lugar da parroquia de San Salvador de Lanzós, no concello lugués de Vilalba, na comarca da Terra Chá. Segundo o IGE, en 2010 tiña 2 habitantes (1 home e 1 muller).
Ramón de la Maza
Ramón María de la Maza Quiroga, finado o 23 de decembro de 1895, foi un político galego.
Traxectoria
Fillo de José María de la Maza Somoza. Foi deputado provincial polo distrito de Cambados en 1863, 1865 e 1866 e foi elixido presidente da Deputación de Pontevedra para a sesión do 18 de xullo de 1868.
Casou con Petra de Agar Roldán e foi pai de Amalia de la Maza Agar, que casou con Pedro Barrié Pastor, e Josefa de la Maza Agar, que casou con Evaristo Martelo Paumán.
Toxeiro, Abeledo, Abadín
Toxeiro é un lugar da parroquia de Santa María de Abeledo no concello lucense de Abadín. Tiña 8 habitantes en 2015 (3 homes e 5 mulleres) segundo datos do IGE. Iso supón unha diminución da poboación respecto a 2013 cando tiña 11 habitantes (4 homes e 7 mulleres) e sete habitantes menos que en 2003.
Castromarigo, A Veiga
San Miguel de Castromarigo é unha parroquia que se localiza no concello da Veiga. Segundo o padrón municipal de 2004 tiña 39 habitantes (21 mulleres e 18 homes), distribuídos en 9 entidades de poboación, o que supón unha diminución en relación ao ano 1999 cando tiña 46 habitantes. Segundo o IGE, no 2014 a súa poboación descendera ata os 20 habitantes, sendo 11 homes e 9 mulleres.
A Twist in the Myth
A Twist in the Myth é o oitavo álbum de estudio da banda de Power Metal alemá Blind Guardian.
Trasón, Abeledo, Abadín
Trasón é un lugar da parroquia de Santa María de Abeledo, no concello lucense de Abadín. Tiña 5 habitantes en 2015 (3 homes e 2 mulleres) segundo datos do IGE, os mesmos habitantes que en 2013 (3 homes e 2 mulleres) e dous habitantes menos que en 2003.
Antonio García Penabad
Antonio García Penabad, nado en Vilalba o 14 de abril de 1897 e finado en Ares o 9 de marzo de 1974, foi un mestre e xornalista galego.
Traxectoria
Foi profesor da escola da Liga Santaballesa en Santaballa dende 1918. Nese ano foi elixido secretario do Centro de Artesanos de Vilalba. Foi redactor e logo director de Aurora. Despois foi mestre da escola do Carmen en Mondoñedo en 1922,, da escola de Fornos (Bravos) en 1923, e de Vilameá en 1924. Aprobou as oposicións en 1924 e foi destinado a Goá, e dende 1926 foi mestre en Ares.
Recoñeccementos
Cruz de Afonso X o Sabio en 1967.
Vida persoal
Casou con Marina Baamonde Prieto.
Cartes
300px|miniatura|Rúa de Cartes co [[Torreón de Cartes ao fondo.]]
Cartes é un municipio situado na comunidade autónoma de Cantabria, España, na comarca do Besaya. Os seus límites son: ao norte con Reocín, ao oeste con Mazcuerras, ao sur con Los Corrales de Buelna e ao leste Torrelavega.
O municipio de Cartes sitúase no eixo do río Besaya, xusto na zona de influencia de dúas dos focos industrialles máis importantes da comunidade: Torrelavega e Los Corrales de Buelna. Debido principalmente a este feito, é un dos máis dinámicos de Cantabria, demográficamente falando xa que alberga a unha poboación en crecemento continuo e que ademais se caracteriza pola súa mocidade.
Ian Gillan
miniatura|250px|dereita|Ian Gillan ([[2003)]] Ian Gillan, nado o 19 de agosto de 1945 en Hounslow, Londres, é coñecido por ser o cantante da lendaria banda de hard rock británica Deep Purple.
Traxectoria
En 1970 interpretou o papel de Jesús de Nazaret no disco conceptual orixinal da ópera rock Jesucristo Superstar. Foi tamén, aínda que de xeito moi breve, vocalista de Black Sabbath, outra das grandes bandas do hard rock clásico.
Ian Gillan é considerado un dos cantantes de rock máis destacados e influentes da historia do xénero, pois posuía nos seus inicios un rango de voz moi extenso, no cal movíase sen aparente esforzo, e con moita precisión nos rexistros máis altos. O tema "Child in Time" de Deep Purple, e os seus famosos duelo voz/guitarra xunto a Ritchie Blackmore, son algunhas das mostras máis significativas e sorprendentes diso.
A carga da brigada lixeira
A carga da brigada lixeira (en The Charge of the Light Brigade) é un filme estadounidense de 1936 dirixido por Michael Curtiz. É un filme de aventuras de Warner Bros. e foi producido por Samuel Bischoff, con Hal B. Wallis como produtor executivo. O guión é obra de Michael Jacoby e Rowland Leigh, a partir dunha historia de Michael Jacoby baseada no poema The Charge of the Light Brigade de Alfred Tennyson. A banda sonora foi composta por Max Steiner; a primeira para Warners e a fotografía é obra de Sol Polito.
Ian Gillan
Traxectoria
Grazas ás súas contribucións e transcendencia, Gillan é tido como un dos principais xestores do estilo de canto do Hard Rock, e do que a longo prazo sería o do Heavy Metal, e é citado como fonte de inspiración por cantantes como Bruce Dickinson (Iron Maiden), Rob Halford (Judas Priest), James LaBrie (Dream Theater), Sebastian Bach (ex Skid Row), Joe Elliott (Def Leppard) e Andi Deris (Helloween).
A carga da brigada lixeira
Está protagonizado por Errol Flynn e Olivia de Havilland e a historia está vagamente baseada na historia real da Carga da Brigada Lixeira que ocorreu durante a guerra da Crimea (1853–56). Ademais, a historia inclúe un evento semellante ó asedio de Cawnpore durante a Rebelión da India de 1857. Este foi o segundo dos oito filmes que Errol Flynn e Olivia de Havilland protagonizaron xuntos. Unha segunda versión do filme, estreada en 1968 co mesmo nome de The Charge of the Light Brigade, está protagonizada por Trevor Howard e Vanessa Redgrave.
Estreouse en galego o 31 de decembro de 1987 a través da TVG.
Gonzalo Durán
Gonzalo Durán Hermida, nado en Vilanova de Arousa o 1 de setembro de 1962, é un médico e político galego do PPdeG.
Traxectoria
Médico de profesión. Nas eleccións municipais de 1991 encabezou a candidatura do PPdeG en Vilanova de Arousa e foi a segunda forza máis votada, fronte ó PSdeG-PSOE que logrou a maioría absoluta. Nas eleccións municipais de 1995 encabezou de novo a candidatura popular e foi elixido alcalde con maioría absoluta. Durante o seu primeiro mandato consumouse a segregación da Illa de Arousa de Vilanova, no 1997. Nas sucesivas eleccións foi reelixido alcalde, sempre con maioría absoluta. En 2011 foi elixido presidente da Mancomunidade do Salnés, permanecendo no cargo ata 2019.
É irmán do tamén político José Juan Durán Hermida.
Djibril Diop Mambéty
Djibril Diop Mambéty era un actor e director de cine senegalés nado o 23 de xaneiro de 1945 en Dakar (Senegal) e morto o 23 de xullo de 1998 en París.
Montou o seu primeiro café-teatro en Dakar, que foi tamén o primeiro da cidade. Logo de estudar teatro, comezou a súa carreira como actor, tanto en teatro como en cine en diversos filmes senegaleses e italianos. As súas primeiras producións serán de pequena duración, como Contras' city e Badou boy. Pero a súa primeira longametraxe será tamén a que moitos consideran a súa obra mestra, o filme Touki Bouki (A viaxe da hiena), de 1972, onde explora distintos camiños narrativos e un simbolismo descoñecido ata daquela.
O seu segundo filme volverá a empregar a referencia ás hienas, pero sen que teña que ver en absoluto co anterior. Vinte anos despois, e logo de que dirixise a curta Parlons grand-mère (Falemos avoa) sobre unha rodaxe de cinema africano, en 1992 presenta pois Hyènes, que trata da vinganza dunha vella humillada e que se basea na peza teatral de Friedrich Dürrenmatt A visita da vella dama.
A morte chegoulle como consecuencia dun cancro de pulmón.
A Valiña, Abeledo, Abadín
A Valiña é un lugar da parroquia de Abeledo no concello de Abadín na provincia de Lugo. Non tiña habitantes en 2015 segundo datos do IGE. Iso supón unha diminución da poboación respecto a 2013 cando tiña un habitante, un home, e dous habitantes menos que en 2003.
Yatenga
Yatenga é unha provincia de Burkina Faso, localizada na rexión Norte. A súa capital é a cidade de Ouahigouya.
Departamentos
A provincia divídese en once departamentos: miniatura|esquerda|Departamentos de Yatenga.
Zondoma
Zondoma é unha provincia de Burkina Faso, localizada na rexión Norte. A súa capital é a cidade de Gourcy.
Departamentos
A provincia divídese en catro departamentos: miniatura|200px|esquerda|Departamentos de Zondoma.
Blue Bird
Blue bird é o single nº 40 da cantante Ayumi Hamasaki, lanzado ó  21 de xuño do ano  2006 baixo o selo  Avex Trax.
Información
Bastantes especulacións existiron acerca deste sinxelo. Inicialmente xa fora confirmado que sería un sinxelo con tres caras A (como os seus anteriores A e H, e tamén  &), pero finalmente a información trocou por un sinxelo dunha soa cara, e se publicou no sitio oficial da señorita Hamasaki un comunicado pedindo desculpas por enviar a información tan anticipada, xa que varios sitios de compras on-line xa tiñan fixado que sería un single de tras caras. Avex pediu desculpas ós fans da cantante que esperaban o cuarto single de tres caras A da artista (despois de A en 1999, H en 2002 e & en 2003).
Porén, o sinxelo conta igual con tres cancións distintas, pero Blue Bird é a cara principal, composta por Dai Nagao, exmembro de Do As Infinity quen traballa con ela dende 1999. As letras de tódalas cancións do single foron escritas por Ayumi Hamasaki. A canción foi utilizada en comerciais de kiwis para a empresa Zespri; o lado b do single, Beautiful Fighters e tamén unha versión alternativa da canción do álbum anterior da cantante (miss)understood chamada Ladies Night ~another night~ foron incluídas dentro de comerciais para promocionar produtos da empresa Panasonic, que utiliza a Ayumi como rostro dende fai xa 4 anos, actualmente é ocupado como terceiro opening de Naruto Shippuden.
O sinxelo é o primeiro en ser lanzado en tres versións e con dúas edicións CD+DVD, cada unha contendendo material lixeiramente diferente, que neste caso son as imaxes detrás da cámara das gravacións dos dous vídeos feitos para este sinxelo, que se encontran incluídos en distintas versións. As tres versións distintas teñen portadas lixeiramente diferentes tamén, xa que utilizan 3 enfoques distintos para a mesma imaxe.
Posición nas listas
Posición do single en Oricon.
Corexido, A Veiga
Santo Estevo de Corexido é unha parroquia que se localiza no concello da Veiga. Segundo o padrón municipal de 2004 tiña 18 habitantes (11 mulleres e 7 homes), distribuídos en 2 entidades de poboación, o que supón unha diminución en relación ao ano 1999 cando tiña 26 habitantes. Segundo o IGE, no 2014 a súa poboación descendera ata os 11 habitantes, sendo 5 homes e 6 mulleres.
Isère
miniatura|dereita|Localización de Isère no mapa de [[Francia.]] Isère é o departamento número 38 de Francia, localizado na rexión de Auvernia-Ródano-Alpes.
Historia
Isère tira o seu nome do afluente da beira dereita do río Ródano e do "país" (latín pagus) que o bordea. A etimoloxía vén do celta Isar, é dicir, "o ferro", mineral que debía ser abandonado ó longo das beiras do Isère na época prehistórica.
En tanto que departamento, Isère foi creado durante a Revolución francesa, o 4 de marzo de 1790 en aplicación da lei do 22 de decembro de 1789, a partir dunha parte da provincia do Delfinado.
Os seus límites co departamento de Ródano foron moitas veces modificados, sobre todo en 1852 e en 1967, amputando o Isère que se estendía inicialmente ata Villeurbanne.
Xeografía
O departamento de Isère forma parte da rexión de Auvernia-Ródano-Alpes. Linda cos departamentos de Ródano, Ain, Savoia, Altos Alpes, Drôme, Ardèche e Loira.
Debe o seu nome ó río Isère, que o atravesa polo fondo do val do Grésivaudan (tamén chamado Graisivaudan).
Este departamento ten moitos contrastes: ao norte as Terras Frías, terra de vales; no centro-este o macizo da Chartreuse; despois, na beira esquerda do Isère os macizos de Belledonne, de Grandes-rousses, de Ecrins (punto culminante do departamento a 4.102 m) e o macizo de Vercors ó oeste.
Fabrizio De André
Traxectoria
Na súa obra, cantou principalmente historias de marxinados, rebeldes e desherdados. Moitas das súas letras, entre as que se inclúen textos en lingua lígur, son mesmo estudadas como expresión importante da poesía do século XX na Italia.
Faber, o seu alcume máis coñecido, atribúese ao seu amigo da infancia Paolo Villaggio; nos seus 40 anos de actividade musical produciu 15 álbums, unha cifra relativamente modesta, se callar determinada pola grande atención que o autor prestaba á calidade das súas obras.
Pedreira
O topónimo Pedreira, sinónimo de canteira, pode referirse a:
Corzos, A Veiga
Santiago de Corzos é unha parroquia que se localiza no sur do concello da Veiga. Segundo o IGE en 2014 tiña 50 habitantes (24 homes e 26 mulleres), 20 menos ca en 2004 (37 mulleres e 33 homes), e 18 menos ca en 1999. Ten unha única entidade de poboación.
Escote, A Barqueira, Cerdido
Escote é un lugar da parroquia da Barqueira no concello de Cerdido na provincia da Coruña. Segundo o Instituto Galego de Estatística en 2007 tiña oito habitantes (cinco homes e tres mulleres), seis menos ca en 2003.
Ferreiriño negro
miniatura|Ovos de Periparus ater abietum.
O ferreiriño negro ou ferreiriño común (Periparus ater, antes Parus ater) é unha ave paseriforme da familia Paridae, común en Europa, Asia e o norte de África.
O ferreiriño é pequeno, mide apenas 11 cm e 8 ou 10 gr de peso. A súa plumaxe é ben característica, coa cabeza negra cunha caracterísca mancha branca na caluga que destaca sobre o resto da plumaxe; o seu lombo é cinsento.
Lego Mindstorms
miniatura|250px|Peza [[programación|programábel de Lego Mindstorms, xunto con tres sensores (contacto, luz e rotación) e un motor eléctrico.]] Ademais de ser un xoguete moi coñecido que se vende como Sistema de Invención Robótica (RIS), Lego Mindstorms tamén se vende e utiliza como ferramenta educativa, o cal era a intención orixinaria de Lego e do Instituto de Tecnoloxía de Massachusetts (MIT). A versión educativa dos produtos chámase Lego Mindstorms para Escola e ven acompañada de 'ROBOLAB, unha aplicación informática de programación con interface gráfica moi intuitiva.
Lego Mindstorms pódese utilizar para crear modelos que resultan ser bos exemplos de sistemas embebidos con compoñentes electromecánicos controlados por un ordenador. Practicamente calquera tipo de sistema embebido da vida real pode ser imitado utilizando Mindstorms, como por exemplo ascensores ou robots industriais.
Existe unha comunidade moi forte que reúne profesionais e aficionados de todas as idades e que comparten deseños, técnicas de programación e outras ideas asociadas con Lego Mindstorms.
O RCX
miniatura|Peza programábel RCX. Os números son os [[Porto (informática)|portos dos sensores, as letras os portos dos motores o botón vermello prende ou apaga, o gris selecciona o programa, o negro permite ler información adicional na pantalla e o verde executa o programa.]]
O RCX é unha peza programábel que contén un microcontrolador H8/300 de Renesas TEchnology Corporation e a súa CPU interna. A peza prográmase enviándolle un programa informático escrito nunha linguaxe de programación por medio de infravermellos desde un ordenador. O programa almacénase na súa RAM, que pode conter até 5 programas distintos simultaneamente. Unha vez enviado o programa, faise que o autómata o execute e este pode funcionar completamente por si só, actuando de acordo con estímulos internos ou externos seguindo as instrucións programadas. É posíbel a comunicación entre dúas ou máis pezas RCX a través da interface infravermella, o que permite tanto a cooperación entre elas ou mesmo a competición (que un robot persiga a outro, por exemplo). Ademais do porto infravermello existen tres portos para sensores de entrada (denominados 1, 2, 3) e tres portos para motores (denominados A, B, C). Por último, a peza ten unha pantalla LCD que mostra o nivel de enerxía de que dispón (6 pilas AA), o estado dos portos de entrada e saída, o programa que se está a executar etc.
O RCX de Mindstorms orixinal apareceu en 1998.
O MindStorms NXT
En agosto de 2006 apareceu a seguinte xeración do sistema Mindstorms, o Mindstorms NXT, que despraza o RCX, aínda que este seguirá a ser popular durante varios anos. Inclúe tres servo-motores, un sensor de contacto, un sensor de luz (que pode diferenciar cores), un novo sensor de son, un sensor de ultrasóns e unha nova "peza intelixente", a NXT. Esta dispón dun procesador de 32 bits ARM7 (coa posibilidade dun segundo procesador de 8 bits adicional), unha pantalla LCD de 60x100 píxeles, un porto USB 2 e conexión Bluetooth. O procesador ARM7 ten acceso a unha memoria flash de 256 kilobytes e 64 de RAM, en canto que o segundo procesador dispón de 4 kilobytes de flash e 512 de RAM. Conta con catro portos de entrada e tres de saída. A peza dispón, ademais, cun altofalante incorporado de 8 kHz e permite interactuar con teléfonos móbeis.
Sensores
O RCX conta con sensores para interpretar o seu contorno. A liña Lego Mindstorms conta con catro sensores diferentes:
Os sensores máis novidosos explícanse no apartado anterior. Existen outros sensores non fabricados polo Grupo Lego que son compatíbeis con Mindstorms.
Creadas polo Grupo Lego
Ambas as dúas utilizan unha interface de usuario gráfica:
Mindstorms SDK
Lego tamén oferta un sistema de desenvolvemento de software que permite interaccionar coa peza en calquera linguaxe de programación que admita activex. O SDK ten a función de obter os valores dos sensores, prender e apagar os motores, ler a información do sistema (enerxía restante, por exemplo) etc.
Castromao, A Veiga
Santa María de Castromao é unha parroquia que se localiza no concello da Veiga. Segundo o padrón municipal de 2004 tiña 47 habitantes (27 homes e 20 mulleres), distribuídos en 6 entidade de poboación (A Eirexa, o Fondo da Aldea, o Cima da Aldea, O Barrio, o Salgueiral e o Cubo), o que supón unha diminución en relación ao ano 1999 cando tiña 65 habitantes. Segundo o IGE, no 2014 a súa poboación descendera ata os 33 habitantes, sendo 20 homes e 13 mulleres.
Xeografía
Ten unha altitude de 895 metros, e atópase ós pés do Alto da Gonza (1.296 metros).
Patrimonio relixioso
miniatura|200px|Igrexa da Virxe da Asunción. A Igrexa de Castromao é unha fermosa mostra da arquitectura popular da zona. O seu retablo é de finais do século XVI (renacentista), con grandes columnas e un enorme frontón triangular. Destacan nesta igrexa o artesoado, o chan de madeira orixinal e os catro Evanxelistas, representados cos catro símbolos:
Estas esculturas son obra de Gregorio Español, escultor dos séculos XVI e XVII, autor de obras como o coro da Catedral de Santiago de Compostela e introdutor do manierismo en Galicia.
Patrimonio histórico
miniatura|200px|Fonte do Barrio. Na parroquia de Castromao hai un recinto defensivo correspondente á Idade de Ferro ou época romana, no paraxe coñecido como O Castro. O castro está situando nun alto cun pequeno recinto superior ou "croa", no que afloran masas rochosas, e conta cun antecastro que a rodea. Ambos recintos están separados entre si por un terraplén. No seu conxunto ten unhas dimensións aproximadas de 250 metros de leste a oeste por 210 metros de norte a sur. Este asentamento de Castromao está rodeado por un sistema de muralla, aparentemente de terra, completado por un terraplén, foxo e parapeto.
Patrimonio etnográfico
Fontes, lavadoiros, muíños, fornos e incluso forxas, son parte do patrimonio etnográfico relacionado coa forma de vivir das xentes de Castromao.
Festas
As festas celébranse os días 15 e 16 de agosto, na honra dos seus patróns Santa María da Asunción e San Roque.
Barbas, A Barqueira, Cerdido
Barbas é un lugar da parroquia da Barqueira no concello de Cerdido na provincia da Coruña. Tiña 8 habitantes no ano 2016 segundo datos do Instituto Galego de Estatística dos cales eran 4 homes e 4 mulleres, o que supón un aumento en relación ao ano 2007 cando tiña 6 habitantes.
A Igrexa Pequena, San Salvador de Lanzós, Vilalba
A Igrexa Pequena é un lugar da parroquia de San Salvador de Lanzós, no concello lugués de Vilalba, na comarca da Terra Chá. Segundo o IGE, en 2010 tiña 5 habitantes (2 homes e 3 mulleres).
A Vesada, Abeledo, Abadín
A Vesada é un lugar da parroquia de Abeledo no concello de Abadín na provincia de Lugo. Tiña 18 habitantes en 2015 (9 homes e 9 mulleres) segundo datos do IGE. Iso supón unha diminución da poboación respecto a 2013 cando tiña 19 habitantes (9 homes e 10 mulleres) e 15 habitantes menos que en 2003.
Jean-Pierre Jeunet
Jean-Pierre Jeunet ([ʒɑ̃ pjɛʁ ʒœnɛ]), nado en Roanne (Loira) o 3 de setembro de 1953 é un director e guionista francés.
Traxectoria
Jeunet comprou a súa primeira cámara aos dezasete anos e fixo algunhas curtametraxes mentres estudaba animación en Cinémation Studios. Fíxose amigo de Marc Caro, artista de cómic que será o seu colaborador e codirector.
Tras dirixir curtametraxes, anuncios e vídeos musicais, como Zoolook, de Jean Michel Jarre, realizaron a súa primeira longametraxe, a comedia negra Delicatessen (1991). O éxito de A cidade dos nenos perdidos (1995) levou a Jeunet a ser o director de Alien: Resurrection (1997).
A Pereira, San Salvador de Lanzós, Vilalba
A Pereira é un lugar da parroquia de San Salvador de Lanzós, no concello lugués de Vilalba, na comarca da Terra Chá. Segundo o IGE, en 2010 tiña 42 habitantes (19 homes e 23 mulleres).
Santa Cruz de Bezana
Demografía
Fonte: INE
Guelle, A Barqueira, Cerdido
Guelle é un lugar da parroquia da Barqueira no concello de Cerdido na provincia da Coruña. Tiña 6 habitantes no ano 2016 segundo datos do Instituto Galego de Estatística dos cales eran 3 homes e 3 mulleres, o que supón un aumento en relación ao ano 2007 cando tiña 4 habitantes.
Curra, A Veiga
San Miguel de Curra é unha parroquia que se localiza no concello ourensán da Veiga na comarca de Valdeorras. Segundo o IGE en 2010 tiña 8 habitantes (3 mulleres e 5 homes) nunha soa entidade de poboación, o que supón unha diminución en relación ao ano 1999 cando tiña 9 habitantes.
Aerofobia
Aerofobia é o medo mórbido de estar ao aire libre ou exposto a correntes de aire, normalmente úsase para designar especificamente o medo a voar en avión, normalmente como todas as fobias non hai unha razón obxectiva para temer voar, e de feito é o medio máis seguro, no ano 2003 houbo 162 accidentes de aviación civil e 1204 mortos en todo o mundo.
Foca (homónimos)
Foca pódese referir a:
Amais, como topónimo, Foca pode referirse a:
Río Ródano
O Ródano (en alemán: Rhone ou Rotten, en francés: Rhône, francoprovenzal: Rôno, en occitano: Ròse ou Roine) é un importante río europeo. Desde o seu nacemento nos Alpes até a súa desembocadura no mar Mediterráneo percorre 812 quilómetros, dos cales 231 km discorren por Suíza e 581 por Francia. Deu nome aos departamentos de Ródano e de Bocas do Ródano, e tamén ó antigo departamento revolucionario de Ródano e Loira.
Percorrido
O Ródano nace en Suíza, na Furka, no macizo de San Gotardo, a 1.753 m de altitude, atravesa o lago Léman, despois discorre por Frnacia e desemboca nun delta no Mediterráneo. Discorre primeiramente nunha dirección leste-oeste (a súa parte máis alta corresponde ao cantón de Vallais; en Martigny o seu leito estréitase moito e remonta cara ao norte antes de embocar no Léman; sae polo cantón de Xenebra, onde recibe o Arve, despois penetra en Francia; o trazado do seu curso é sinuoso até os arredores de Lión onde recibe o Saona; a partir desta cidade, discorre cara ao sur para se verter por un delta (Camargue) no mar Mediterráneo.
Afluentes
Principais afluentes:
Alberto Barreiro Docampo
Alberto Barreiro Docampo, nado en Moaña en 1974, é un filólogo, músico, actor, director e dramaturgo galego, máis coñecido como Warren.
Traxectoria
Licenciouse en Filoloxía galega pola Universidade de Santiago de Compostela. Autor do TAD "Contribución da Mostra de Cangas á normalización do teatro galego" e foi redactor para os Informes de literatura no Centro Ramón Piñeiro para a Investigación en Humanidades.
Cariamae
Cariamae é un nome suxerido para un grupo de aves principalmente non voadoras que viviron na terra durante 63 millóns de anos. O grupo inclúe as familias Cariamidae, Phorusrhacidae, Bathornithidae e Idiornithidae. Malia ser tradicionalmente consideradas unha suborde das Gruiformes, estudos xenéticos e morfolóxicos suxiren que quizais pertenzan a un grupo separado de aves cuxos membros vivos serían aqueles pertencentes ás familias Falconidae, Psittaciformes e Passeriformes.
Espiño, A Veiga
San Vicenzo de Espiño é unha parroquia que se localiza no concello da Veiga. Segundo o padrón municipal de 2004 tiña 42 habitantes (22 homes e 20 mulleres), distribuídos en 1 entidade de poboación, o que supón unha diminución en relación ao ano 1999 cando tiña 45 habitantes. Segundo o IGE, no 2014 a súa poboación descendera ata os 25 habitantes, sendo 13 homes e 12 mulleres.
Santa Fe de Antioquia
Santa Fe de Antioquia é un concello de Colombia que se atopa na subrexión Occidente de Antioquia, departamento do que foi capital até o 17 de abril de 1826. Limita polo norte cos concellos de Giraldo e Buriticá, polo nordeste cos concellos de Buriticá, Liborina e Olaya, polo leste cos concellos de Olaya e Sopetrán, polo sur cos concellos de Ebéjico, Anzá e Caicedo, e polo oeste cos concellos de Caicedo, Abriaquí e Giraldo.
Santa Fe é monumento nacional pola arquitectura da época colonial; posúe 7 igrexas e unha gran cantidade de casas dos séculos XVI, XVII e XVIII.
Willy Cartier
Willy Cartier, nado en París o 15 de setembro de 1991, é un modelo e actor francés. É coñecido por ser a imaxe das coleccións de Givenchy.
Traxectoria
Willy Cartier é fillo do pintor Jack Servoz e da bailarina Léa Cartier. Nun primeiro momento, comezou a súa carreira como actor, sendo alumno da prestixiosa Cours Florent. Tamén foi á Académy International of Danse, onde estudou danza (clásica, contemporánea e jazz) e a teatro, que lle permitiu participer na comedia musical Aida. Alén dos filmes, particiou na curtametraxe La Légende de Shalimar a carón de Natalia Vodianova.
César Morán
Traxectoria
Estudou Filoloxía Hispánica no Colexio Universitario da Coruña continuando Galego-Portugués na Universidade de Santiago de Compostela (1ª promoción). Foi profesor asociado da Universidade da Coruña entre 2005 e 2010. Catedrático de Lingua e Literatura Galega no IES Agra do Orzán desa mesma cidade, onde reside. Combinou desde moi novo as tarefas musicais e as literarias, colaborando con diversos artigos e traballos para prensa e publicacións periódicas (Luzes de Galiza, Agália, A Nosa Terra, La Voz de Galicia, Diario 16 de Galicia, Unión libre, Monfadal ou Casahamlet), radio e televisión. miniatura|César Morán con parte dos integrantes da 1ª promoción de Galego-Portugués da USC: [[Anxo González Guerra, Manuel Castelao, Luís Cambeiro Cives, Vitoria Ogando, Manuel Ferreiro Fernández, Tareixa Roca, María dos Anxos González Refoxo, Ramona Giráldez, María Xosé Queizán, María do Carme García Pereiro, Luís Gayoso Baqueiro, Carme Vázquez Castro, Manuel Figueiras Fernández e Francisco Salinas Portugal.]] Foi membro fundador de Agra, o primeiro grupo de jazz-rock con raíces folclóricas, actuando como teclista e compositor até a súa disolución en 1979. Pola mesma época traballou como músico no espectáculo O velorio do grupo de teatro Troula. En 2003 e 2004 colaborou como músico co Centro Dramático Galego.
AG-54
A AG-54 é unha autoestrada dependente da Xunta de Galicia que enlaza a AG-53 con Maside e coa vila do Carballiño. Construíuse conxuntamente coa AG-53, como ramal desta cara ao Carballiño, polo que a súa concesionaria é a sociedade pública ACEOUSA.
Agostiño de Canterbury
Santo Agostiño de Canterbury, coñecido como o apóstolo de Inglaterra, con data e lugar de nacemento descoñecidos e finado en Canterbury no ano 605, foi o primeiro arcebispo de Canterbury.
Traxectoria
Enviado xunto a Lourenzo de Canterbury polo papa Gregorio Magno no ano 597 dende o mosteiro de Santo André en Roma. Contou co apoio do rei de Kent, Aethelberht, grazas á súa muller, de orixe merovinxia.
A celebración da súa festa é o 28 de maio.
A Casanova, Noche, Vilalba
A Casanova é un lugar da parroquia de Noche, no concello lugués de Vilalba, na comarca da Terra Chá. Segundo o IGE, en 2010 tiña 55 habitantes (29 homes e 26 mulleres).
Toponimia
Segundo Nicandro Ares Casanova coincide co latín: casa nova.
Escourido, Noche, Vilalba
Escourido é un lugar da parroquia de Noche, no concello lugués de Vilalba, na comarca da Terra Chá. Segundo o IGE, en 2010 tiña 12 habitantes (9 homes e 3 mulleres).
O castelo dos Cárpatos
O castelo dos Cárpatos é unha novela en lingua francesa de Jules Verne, publicada inicialmente co título de Le Château des Carpathes. Trátase dunha obra fantástica afastada da temática "científica" de Verne, e nela aprécianse algunhas trazos típicos das novelas de terror. Apareceu na revista periódica Magasin d'Education et de Récréation entre xaneiro de 1892 e decembro do mesmo ano. Esa mesma revista, publicada pola editorial Hetzel para a mocidade, e na que Verne publicou o resto das súas obras, editou a novela como un só volume en outubro, con ilustracións a cor de Léon Benett. Foi traducida ao galego por Ana Iglesias Otero (Urco Editora, 2012) e por Alejandro Tobar (Editorial Hugin e Munin, 2013).
Francisco Fraiz Armada
Francisco Fraiz Armada, nado en Forcarei o 21 de outubro de 1940, é un político ceutí de orixe galega.
O castelo dos Cárpatos
Trama
A novela transcorre en diversas poboacións de Transilvania, onde a xente do lugar dunha pequena e supersticiosa aldea queda aterrorizada cando reparan por medio dun anteollos no feito de que sae fume da cheminea dun castelo abandonado, o que fai pensar en presenzas diabólicas. Un gardamontes e mais un médico primeiro, e un conde valaco despois, aventuraranse a desentrañar o misterio, especialmente este último, posto que entre as ruínas do castelo se lle presentará a voz da súa amada morta.
Francisco Fraiz Armada
Enxeñeiro técnico, foi deputado no Congreso dos Deputados por Ceuta (1982-1986) e alcalde de Ceuta (1983-1985) polo PSOE e polo PFC de novo alcalde de Ceuta (1991-1994). Actualmente é dirixente da Unión del Pueblo Ceutí.
Santuario de Asclepio
O santuario de Asclepio foi fundado o ano -418 e está situado na parte noroeste do Teatro de Dioniso na acrópole de Atenas, dedicandoo ao deus da medicina Asclepio (Esculapio). Foi Telémaco quen logrou trasladar o culto do deus da saúde desde Epidauro.
Constaba dun templo dórico cunha monumental porta a maneira de propileo da época romana cun grande altar e un pórtico de dúas alturas. Na parte esquerda atopábase unha stoá con 17 columnas na fronte, onde se aloxaban os doentes. Atopábase moi próximo do edificio unha fonte de augas mineromedicinais.
Aquilino Iglesia Alvariño
Aquilino Iglesia Alvariño, nado na Pedrosa (Seivane de Vilarente, Abadín) o 12 de xuño de 1909 e finado en Santiago de Compostela o 29 de xullo de 1961, foi un dos poetas máis significativos do século XX en lingua galega. No ano 1986 adicóuselle o Día das Letras Galegas.
Traxectoria
Formouse no Seminario de Mondoñedo, mais en 1931 abandonou a carreira eclesiástica ao nono acadar unha bolsa para continuar estudos en Roma. Logo de facer o servizo militar en Ferrol, en 1933 instalouse en Santiago de Compostela, onde traballou como corrector de probas para a Editorial Nós e como director do semanario A Nosa Terra, voceiro do Partido Galeguista. No verán dese mesmo ano é contratado polo colexio León XIII de Vilagarcía de Arousa como profesor de latín, en substitución de Xosé Crecente Vega. Nesta vila recibiu clases de inglés do enxeñeiro Charles Lessner.
O 10 de marzo de 1938 casou coa catoirá Dolores Ferreirós, mestra no Carril, a quen coñecera en 1932 na voda de Jesús Garrido Álvarez. Tiveron tres fillos: Jaime (n. 1939), Aquilino (1941) e Manuel (1945).
En 1944 rematou a licenciatura de Filosofía e Letras pola Universidade de Santiago de Compostela, e en 1949 aprobou as oposicións como catedrático de latín de Ensino Medio e responsábel desta materia en institutos de Lugo e Pontevedra e máis tarde no Instituto Rosalía de Castro de Santiago de Compostela. En 1949 leu o seu discurso de ingreso na Real Academia Galega, sobre a lingua literaria nos poetas do norte da provincia de Lugo.
En setembro de 1929 recibiu o seu primeiro premio literario por "Ofrenda lírica a una santa", un poema en castelán sobre Tareixa de Lisieux. Traduciu ao galego textos de autores clásicos grecolatinos como Horacio, Teócrito e Tibulo. A súa poesía inscríbese dentro da corrente iniciada por Noriega Varela que deu en chamarse humanismo paisaxista ou neovirxilianismo, compartida con autores coma Xosé María Díaz Castro ou Crecente Vega.
Na súa obra percíbese a pegada da poesía clásica, do saudosismo portugués e, en menor medida, do imaxinismo herdado de Luís Amado Carballo e do vangardismo de Manuel Antonio. Os temas recorrentes na súa poesía son a dor existencial e a paisaxe. Antes da guerra publicou Señardá (1930), poemario formado por 50 sonetos no que o tema principal é a dor; e Corazón ao vento (1933) onde hai unha maior abertura ao vangardismo, tamén foi colaborador de A Nosa Terra, fundador da Renacencia e militante do Partido Galeguista.
Cando estoupou a guerra civil, Iglesia Alvariño compuxo o poemario de signo fascista en castelán Contra el ángel y la noche. En 1947 aparece Cómaros Verdes, considerado o primeiro libro de poesía de entidade publicado en lingua galega tras a guerra, no que abandona a rima empregando preferentemente o hendecasílabo branco e se mergulla nun paisaxismo no que a saudade é un tema fundamental, mesturando hilozoísmo, neotrobadorismo e clasicismo formal.
En 1951 participou no certame de tradución que organizou a editorial Bibliófilos Gallegos, cunha versión das Carmina de Horacio que traduciu como Canciós. Non gañou o certame, se ben os vencedores (Ramón Piñeiro e Celestino Fernández de la Vega, cunha tradución de poemas gaélicos que escolmara Julius Pokorny) non cumpriron as bases ao non traducir directamente da lingua orixinal, senón do alemán.
En Día a Día (1960) domina a actitude existencial con continuas referencias ao pasado e nun ton grave e reflexivo. Con Lanza de Soledá (1961) volve ao soneto e a temática céntrase na angustia humana no medio dunha "noite" simbólica na que a contraposición luz/sombra ten grande importancia. Nese mesmo ano publica tamén Nenias, poemas homenaxe a autores galegos e foráneos, modernos e antigos que van dende Catulo ata Rosalía de Castro. Postumamente editouse Leva o seu cantare (1963), que recolle poemas inéditos ou espallados por diversas publicacións.
Obras
miniatura|[[Cómaros verdes esta incluído na BG120.]]
Lobeira, A Barqueira, Cerdido
Lobeira é un lugar da parroquia da Barqueira no concello de Cerdido na provincia da Coruña. Tiña 16 habitantes no ano 2007 segundo datos do Instituto Galego de Estatística dos cales eran 7 homes e 9 mulleres, o que supón unha diminución en relación ao ano 2003 cando tiña 23 habitantes.
Passoré
Passoré é unha provincia de Burkina Faso, localizada na rexión Norte. A súa capital é a cidade de Yako.
Departamentos
A provincia divídese en nove departamentos: miniatura|esquerda|Departamentos de Passoré.